Napatunayan na natin ang pag-iral ng Diyos sa 
siyentipikong pamamaraan. Ngayon, subukan 
nating patunayan ang pag-iral ng Kabilang-buhay 
sa siyentipikong pamamaraan. Maaari nating ilapat 
ang ating pag-aaral sa mga prinsipyong siyentipiko 
na ginagamit din natin sa pag-aaral sa pisikal na mga 
kaganapan sa paligid natin. 

Ang Makabuluhang 

Sansinukob 

Si Sir James Jeans minsan ay nakaobserba na ang 
Tagapaglikha ng sansinukob ay maaaring mayroong 
matematikal na pag-iisip. Dito ay maidaragdag ko 
na ang pagiging makabuluhan ng sansinukob ay isang 
patunay na ang Tagapaglikha nito ay may malalim 
na pag-unawa sa layunin. Ang isang Tagapaglikhang 
may layunin ay hindi maaaring makakalikha ng 
isang mundong hindi perpekto na magiging walang 
kabuluhan - kung ang layunin na ito ay marapat na 
matupad. 

Sa kabila ng lahat ng pagiging makabuluhan nito, ang 
ating mundo sa kasalukuyan nitong kalagayan ay hindi 
kumpleto. Ito ay nangangailangan ng pag-iral din ng 
iba pang mundo para makumpleto ito. Ang mundo 
na ito ay ang tinawag ng lahat ng mga propeta bilang 
mundo ng Kabilang-buhay. Ang mundo ng Kabilang- 
buhay ay hindi lamang isang bagay na may kinalaman 
sakaturuan. Ito ay isa ring siyentipikong katotohanan. 

Una sa lahat, marapat na mailarawan muna natin kung 
ano ba ang siyentipikong patunay? Ang siyentipikong 
patunay ay hindi nangangahulugan na marapat na 
magkaroon ng ganap na katiyakan tungkol sa isang 
bagay na marapat na patunayan. Ang ganitong uri ng 
ganap na hindi maitatangging katiyakan ay imposible. 
Kapag ang isang bagay ay sinabing napatunayan 
sa siyentipikong pamamaraan, ang tinuran na ito 
ay nangangahulugan lamang na ang posibilidad 
nito ay naitaguyod. Mula sa isang siyentipikong 
pananaw, hindi natin maitatanggi na mailapat ang 
pamamaraang ito sa pagpapatibay sa mundo ng 


Kabilang-buhay, isang pamamaraan na itinuring 
nating tama sa maraming mga bagay na siyentipiko. 
Tulad ng nalalaman natin, ang mga hakbang sa isang 
siyentipikong pagtatanong ay naglalaman ng - 
hypothesis (pagpapalagay), observation (obserbasyon) 
at verification (pagpapatunay). 

Kapag inilapat natin ang tatlong puntong pamantayan 
sa mundo ng Kabilang-buhay, katiyakang makakarating 
tayo sa isang pag-unawa ng posibilidad nito. Tulad ng 
nalalaman natin, ang posibilidad ay isang salita para 
sa katiyakan. 

Maaari bang 
mapunan ng tao 
ang kanyang mga 

Pagnanasa? 

Ang isang maingat na pag-aaral sa lipunan ng mga 
tao ay nagpapakita na ang lahat ng kalalakihan at 
kababaihan ay mayroong dalawang magkataliwas 
na tema na tumatakbo sa kanilang mga buhay. Sa 
isang banda, sila ay nakatutok sa pagbuo ng walang 
katapusang pagnanasa na makapagtaguyod ng isang 
malapanaginip na mundo para sa kanila- isang mundo 
na naaakma sa kanilang mga pamantayan at tungo 
sa kung saan nila nais na mapunta ang kanilang mga 
buhay kasama ang lahat ng mga hinahangad na aliw at 
ginhawa. Ngunit sa kabilang-dako, sila ay hinaharap 
ng kontradiksyon na sa kabila ng pagpapaligid nila 
sa kanilang mga sarili ng mga materyal na bagay, ay 
nabibigo pa rin sila na buuin ang kanilang inaasam 
na mundo. Ang kawalan ng interes, kawalan, sakit, 
aksidente, kahinaan na dulot ng katandaan, at sa huli 
ay kamatayan - sa loob lamang ng humigit kumulang 
ioo taon - ito ang kuwento ng bawat taong nabuhay 
dito sa mundo. 

Ang sumusunod ay isang halimbawa na maglalarawan 
dito. 

Si Billy Graham, isang kilalang Amerikanong 


misyonero, ay sumulat na siya minsan ay nakatanggap 
ng isang mahalagang liham mula sa Amerikanong 
bilyonaryo na nais na makita siya agad-agad. Sa 
pagkakatanggap niya sa mensahe, si Billy Graham ay 
nagkansela ng lahat ng kanyang mga appointment at 
nagmadaling humayo upang makaharap ang lalaking 
ito. 

Nang nakarating siya sa malapalasyong bahay ng 
bilyonaryo, siya ay dinala sa isang pribadong kuwarto, 
na kung saan ang dalawang lalaki ay naupo sa mga 
upuan na magkaharap. Pagkatapos, sa buong pagiging 
seryoso, ang bilyonaryo ay nagsabi kay Billy Graham, 
“Nakikita mo na ako ay isang matandang lalaki at ang 
buhay ay nawalan na ng kahulugan sa akin. Ako ay 
tatalon tungo sa hindi nalalaman... ikaw na bata pa, 
maari mo ba akong bigyan ng liwanag ng pag-asa? 

Ang Amerikanong bilyonaryo ay hindi nag-iisa na 
nakakaramdam ng ganitong kalungkutan. Lahat ng 
tao, lalaki man o babae na ipinanganak sa mundong 
ito ay humaharap sa katanungang ito sa isang punto 
at sa iba pa. 

Maaari nating maunawaan ang paradox o ang 
kabalintunaan o pagtataliwasan sa pamamagitan ng 
pag-aaral sa naoobserbahan na kaganapan sa prinsipyo 
ng mga magkapares o principle of pairs na umiiral sa 
lahat ng bagay Ang lahat ng bagay ay umiiral nang 
magkapares; lahat ng bagay ay magiging ganap lamang 
sa pamamagitan ng kapares - ang negatibo at positibo 
na mga bahagi ng atom, ang lalaki at babae sa mga 
tao, hayop at halaman. Kaya, maaaring mahinuha na 
kasama ng mundong ito ay ang isa pang mundo na ang 
pag-iral nito ay nakasalalay dito ang pagiging kumpleto 
ng mundo nating ito. 

Ang Tamang 

Balangkas 

Ngayon, bumuo tayo ng isang pang-unawa ng 
pangunahing balangkas ng kahilerang mundo na 
ito. Sa balangkas na ito, ang konsepto ng ‘Paraiso’ 



Tingnan ang araw, buwan, o ang pinakamaliit na 
insekto - maiisip ba natin na ang mga ito ay nalikha 
nang walang tukoy na dahilan? 

Sa katotohanan, sa aking isip, ang lahat ay lumilitaw 
na nilikha para sa isang tukoy na dahilan. Kahit pa 
ang pagnanasa ng tao ay nilikha para sa isang layunin. 
Ngunit ang layunin na ito ay hindi mapupunan sa 
kasalukuyang limitadong mundo. Dahil ang mga 
pagnanasang ito ay walang hangganan, ang mga ito ay 
mapupunan lamang sa isang walang hanggang mundo 
at ito ay ang Paraiso. 

Ito ay nagdudulot sa atin na magtanong - ano ang 
Paraiso? Ang Paraiso ay ang panghuling tugon sa 
paghahangad ng tao. Ito ay isang malawak, walang 
kapintasan, walang kasamaang sansinukob, na 
kumpleto sa sarili nito. 

Ang katiyakan ay umiiral sa buong sansinukob ngunit 
ang tao ay nalalamatan ng kawalang katiyakan. Ang 
takot ay hindi nakikilala sa sansinukob, ngunit ang tao 
ay patuloy na nagdurusa sa takot at pangamba. Ang 
buong sansinukob ay may balanse dahil natatanggap 
nito ang lahat ng kailangan nito, habang ang tao ay nasa 
kawalan ng balanse dahil sila lamang ang mga nilikha 
na nagdurusa sa masakit na pag-iisip na hindi nila 
natatanggap ang gusto nilang matanggap. Karagdagan 
pa rito, ang buong sansinukob ay walang kasamaan 
samantalang ang tao ay patuloy na nagdurusa sa 
problema ng kasamaan dahil sa hindi tamang paggamit 
ng kalayaan ng iba sa kanila. 

Ang Paraiso ang tugon sa lahat ng suliraning ito. Ang 
konsepto ng Paraiso ay nagpapakita na ang tao ay 
makakakita rin ng lahat ng bagay na natagpuan ng 
buong sansinukob. Habang tinatanggap ng buong 
sansinukob ang ninanais nito ngayon sa mundong 
ito mismo, ang tao naman ay tatanggap ng anumang 
ninanais niya sa hinaharap sa Paraiso. 


at Impiyerno ay magiging malinaw din. Ang Paraiso 
ay ang huling hantungan para sa mga taus-puso at 
taong nagmamahal sa katotohanan, samantalang ang 
Impiyerno ay lugar para sa mga walang pakundangan 
at mga huwad. 

Ang larawan na nabubuo ay ang ating kasalukuyang 
mundo ay nilikha ng Tagapaglikha nito upang 
magsilbing lugar ng pagsubok para sa tao dahil sa 
ibinigay sa kanya na sariling desisyon, samantalang 
ang kabilang mundo ay nilikha bilang isang lugar na 
kung saan ay aanihin natin ang gantimpala o parusa 
ng ating mga gawa sa mundong ito. 

Huwag nating kalimutan, na bagaman ang ating 
kamalayan ay panghabang-panahon, ang ating mga 
katawan ay panandalian. Ang pag-aaral ng pisiolohiya 
ng tao ay nagpapakita na ang katawan ng tao ay 
binubuo ng ilang mga buhay na selyula, na patuloy na 
binabago ang mga sarili nito. Sa ganitong paraan ay 
nagpapanibago ang katawan sa regular na mga pagitan. 
Ito ay patuloy na nagpapanibagong muli tulad ng tubig 
sa batis. Ngunit ang katawan ay namamatay kalaunan 
ngunit ang ispiritwal na katauhan o ang kaluluwa ay 
nananatiling hindi nababago at nananatiling buhay. 
Ito ay dahil sa ang kaluluwa ay kayang mabuhay kahit 
wala ang katawan. 

Habang ang lahat ng mga bagay sa mundo ay dinisenyo 
upang pahintulutan ang tao na mabuo ang kanyang 
personalidad, marapat na tandaan natin na ang lahat ng 
nasa kasalukuyang mundo ay isang pagsubok lamang 
para sa tao. Dahil yaon lamang may kakayanan sa 
pagiging positibo ang mabibigyan ng pagkakataong 
makapasok sa Paraiso. Ang iba pa ay itatapon sa 
Impiyerno na kung saan ay walang pagtakas dito. 


Isang Kasiya-siyang 

Paliwanag 

Kung titingnan natin ang teorya ng cause and effect 
o ng sanhi at bunga, ay posible na ang mundong ito ay 
nilikha nang walang kabuluhan - na walang anumang 
katuturan? 





